4.11.2022
FI
Euroopan unionin virallinen lehti
C 421/39
LIITE 2
Esimerkki muiden suoraan hallinnoitujen välineiden kumulatiivisesta rahoituksesta (Digitaalinen Eurooppa -ohjelma) Eurooppalaisiin digitaali-innovaatiokeskittymiin (EDIH) liittyvä synergiarahoitus Digitaalinen Eurooppa -ohjelmassa Eurooppalaiset digitaali-innovaatiokeskittymät ovat EU:n ja jäsenvaltioiden sekä Digitaalinen Eurooppa -ohjelmaan assosioituneiden maiden yhteinen investointi.
Tämä näkyy Digitaalinen Eurooppa -ohjelmassa (Euroopan parlamentin ja neuvoston asetus (EU) 2021/694) kuvatussa kaksivaiheisessa valintaprosessissa.
Ensin jäsenvaltiot valitsevat ehdokasyhteisöt ja laativat niistä alustavan luettelon, josta komissio valitsee toisessa vaiheessa ne yhteisöt, jotka muodostavat eurooppalaisten digitaali-innovaatiokeskittymien verkoston.
Valinnan perustana ovat merkitykseen, täytäntöönpanoon ja vaikutukseen liittyvät kriteerit, mutta siinä otetaan huomioon myös maantieteelliset, alakohtaiset ja teknologiset kattavuustavoitteet sekä maakohtaisesti käytettävissä olevat määrärahat.
Digitaalinen Eurooppa -ohjelmasta yhteisrahoitetaan valittuja avustuksia enintään 50 prosentilla, ja jäsenvaltiot voivat yhteisrahoittaa jäljelle jäävää osaa EAKR:n kautta.
(Ne voivat käyttää myös muuta kansallista julkista tai yksityistä rahoitusta).
Tässä esimerkissä käydään läpi tärkeimmät toimet, joita tarvitaan eurooppalaisen digitaali-innovaatiokeskittymän synergiarahoitukseen Digitaalinen Eurooppa -ohjelman ja EAKR:n avulla.
Komission arvioiden mukaan tätä hyödyntää noin 70 toisiinsa liittyvää toimea, jotka toteuttavat eurooppalaisia digitaali-innovaatiokeskittymiä.
Koska kullakin eurooppalaisella digitaali-innovaatiokeskittymällä on alueellinen perusta, on tiedossa, mikä hallintoviranomainen vastaa yhteistyössä toteutettavasta hallinnoinnista.
Vaihe 1 – valmistelu.
Toimivaltainen tulojen ja menojen hyväksyjä koordinoi ja tekee yhteistyötä toimesta yhteistyössä hallinnoitavan rahaston puitteissa vastaavan hallintoviranomaisen kanssa erityisesti varmistaakseen rahoitusosuuksien koordinoinnin, jotta yhdistetty rahoitus ei ylitä 100:aa prosenttia arvioiduista tukikelpoisista kustannuksista. — Viestintäverkkojen, sisältöjen ja teknologian pääosasto on järjestänyt tapaamisen näihin toisiinsa liittyviin toimiin osallistuvien jäsenvaltioiden ja niiden hallintoviranomaisten kanssa selittääkseen prosessin kattavasti.
Vaihe 2 – kahden toimen linkittäminen.
Suoraan hallinnoitava toimi merkitään ”synergiatoimeksi” joko avustuksen valmistelun aikana tai avustuksen allekirjoittamisen jälkeen avustukseen tehtävän muutoksen avulla.
Yhteistyössä hallinnoitava toimi linkitetään suoraan hallinnoitavaan toimeen (esimerkiksi saman jäsenvaltion, hallintoviranomaisen, ehdotuspyyntönumeron ja hankenumeron kautta). — Tämä mahdollisuus otetaan huomioon avustuksen valmisteluprosessissa, ja siitä on ilmoitettu myös ehdotuspyyntöasia­ kirjassa.
Vaihe 3 – avustuksen allekirjoittaminen ja ennakkorahoitus.
Tuensaaja allekirjoittaa kaksi erillistä avustussopimusta (1) suoraan hallinnoitavan avustuksen ja yhteistyössä hallinnoitavan avustuksen osalta.
Tuen myöntävät viranomaiset varmistavat, että yhdistetyt rahoitusosuudet eivät ylitä 100:aa prosenttia tukikelpoisista kustannuksista.
Tuen myöntävien viranomaisten olisi myös koordinoitava mahdollisimman pitkälti tukikelpoisuusaikaa, hankkeen kestoa, raportointijaksoja ja kahden avustuksen hyväksymisen määräaikoja. — Suoraan hallinnoidun avustussopimuksen mukaiset ennakkomaksut suoritetaan normaalisti.
Yhteistyössä hallinnoitavan avustuksen perusteella suoritetaan ennakkomaksuja, jos sovellettavissa kansallisissa säännöissä niin määrätään.
(1) Avustussopimusta kutsutaan asiakirjaksi, jossa määritetään yhteistyössä hallinnoitavan tuen edellytykset (yhteisiä säännöksiä koskevan asetuksen 73 artiklan 3 kohta).